Diari Oficial de la Generalitat Valenciana


Sumari del DOGV 6465, del 22-02-2011 (2011/2048)

DECRET 14/2011, de 18 de febrer, del Consell, de declaració de Municipi Turístic de distints municipis de la Comunitat Valenciana.
----------------------------------------------------------------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2048


Data del document
:   18-02-2011

Organisme emissor
:   Conselleria de Turisme

Tipus de document
:   Decret

Descriptors 

:   * Almassora
    * Silla
    * Nules
    * Riba-roja de Túria
    * Serratella, la
    * Castelló de la Plana
    * Vilanova d'Alcolea
    * legislació
    * municipi
    * turisme

DECRET 14/2011, de 18 de febrer, del Consell, de declaració de Municipi Turístic de distints municipis de la Comunitat Valenciana. [2011/2048]  
La Llei 3/1998, de 21 de maig, de la Generalitat, de Turisme de la Comunitat Valenciana, regula en el títol III la figura del municipi turístic. Concretament, els capítols I a IV del citat títol estableixen allò referent al concepte de municipi turístic, indicant de forma expressa les condicions que necessàriament hauran de reunir els municipis per a ser declarats turístics i el procediment per a la seua declaració, i també consideracions generals i les bases del seu règim especial, d'acord amb la seua orientació turística.  
Des de la publicació de la Llei 3/1998, un important nombre de municipis han anat sol·licitant la seua declaració com a turístics, i s'han iniciat els corresponents expedients d'acreditació del compliment dels requisits exigits en aquesta.  
Mitjançant els decrets 72/2000, de 22 de maig; 184/2000, de 22 de desembre; 54/2002, de 10 d'abril, 101/2006, de 7 de juliol; 237/2007, de 28 de desembre, i 30/2010, de 5 de febrer, del Consell, 205 municipis ja van ser definitivament declarats Municipi Turístic de la Comunitat Valenciana.  
El 30 de setembre de 2010 es van dictar les resolucions provisionals de declaració corresponents a un nou grup de set municipis que havien acreditat la seua identificació amb alguns dels supòsits previstos en l'article 25 de la Llei 3/1998, i es va obrir el termini de 20 dies corresponent al pertinent període d'informació pública, mitjançant un anunci en el Diari Oficial de Comunitat Valenciana, període transcorregut després del qual, per la Resolució de 29 de novembre de 2010, la consellera de Turisme va acordar elevar al Consell la proposta de declaració definitiva d'aquest nou grup de set municipis com a municipis turístics de la Comunitat Valenciana.  
En conseqüència, oïdes les administracions afectades, a proposta de la consellera de Turisme i amb la deliberació prèvia del Consell, en la reunió del dia 18 de febrer de 2011,  
DECRETE  
Article únic  
Declarar Municipi Turístic de la Comunitat Valenciana els municipis que a continuació s'indiquen:  
1. Província de Castelló:  
Almassora.  
Castelló de la Plana.  
Nules.  
Sarratella.  
Vilanova d'Alcolea.  
2. Província de València:  
Riba-roja de Túria.  
Silla.  
DISPOSICIÓ ADDICIONAL  
Única  
Es faculta la consellera competent en matèria de turisme per l'aplicació i l'execució del present decret.  
DISPOSICIÓ FINAL  
Única  
El present decret tindrà efectes des de l'endemà de la seua publicació en el Diari Oficial de la Comunitat Valenciana.  
València, 18 de febrer de 2011  
El president de la Generalitat,  
FRANCISCO CAMPS ORTIZ  
La consellera de Turisme,  
BELEN JUSTE PICÓN